Dlamini-Zuma word in sommige kringe as die gesalfde van haar eksman, Jacob Zuma, beskou. Maar hy kan nou meer van ’n meulsteen as ’n aanwins vir haar wees namate sy gewildheid in die ANC onder druk kom.
Dit is onmiddellik deur Mathews Phosa, ook ’n moontlike kandidaat, verwerp as ondemokraties. Dit is onwaarskynlik dat die ANC dit sal doen uit vrees vir ’n ongemaklike presedent.
Veral Ramaphosa het ná die beleidskonferensie tot die aanval oorgegaan en probeer om sy gerapporteerde sterker posisie in verskeie provinsies te konsolideer. Hy moet egter nie die nuwe teenstanders onderskat nie.
Sisulu is van adellike ANC-afkoms, die dogter van die ikoniese Walter en Albertina Sisulu, en ’n bekwame minister. Sy is deur verskeie streke van die ANC-vroueliga in die Oos-Kaap benoem, wat nie goeie nuus is vir Dlamini-Zuma nie, wat ook deur dié liga benoem is. Dit dui op tweespalt in die vroueliga wat tot dusver verenig gelyk het in sy ondersteuning van haar.
Sy het ook ’n belangrike besluit om te neem oor die verwagte mosie van wantroue in Zuma. Sy moet besluit of die stemming oor die mosie oop of in die geheim gaan wees. Dit kan bepalend wees vir haar kandidatuur.
Hy het verlede week op die SAKP se nasionale konferensie te velde getrek teen korrupsie en veral die kwaadaardige invloed van die Gupta-familie op die regering. Hy is bo Zuma verkies as spreker by die konferensie.
Intussen kan ons solank voorberei vir die moontlikheid van ’n Ramaphosa-Sisulu-vennootskap vir die presidensie van die ANC en die land.
Dieselfde geld ’n moontlike vennootskap tussen Ramaphosa en Mkhize, die ANC se tesourier-generaal, wat ook benoem is. Hy word beskou as ’n bekwame en deurdagte politikus wat enige president se termyn sal verryk eerder as ondermyn.
OP aandrang van my geskiedenis-honger seun, Ian, is ons op pad na Orania in die Noord-Kaap – die eerste bestemming in ’n reisprojek. Ons wil klein plekkies in die binneland besoek.
Met ons soektog na die oord, ry ons straat op en straat af en kry sommer ’n idee van hoe die mense hier leef. Daar word baie gepraat en geskryf oor Orania, maar wat is hier vir besoekers om te doen?
Daar hang ’n atmosfeer van vrede in die lug. Die dorp is skoon. Kinders speel uitgelate. ’n Paar jaag met fietse in die strate en perde wei rustig in hul kampie. Ons vra aanwysings by Johan Viljoen, ’n vriendelike plaaswerker, en ry dan tot by die ingang van die oord.
“In die somer is hulle baie meer aan die gang, want dan wink die rivier waar hulle hul ure lank met vlotte en waterponies vermaak. Die kinders is gelukkig hier, en wat meer wil ’n ouer hê vir sy kinders?”
Ná my bederfie vaar ek en die gesin die dorp in. Ons ry verby ’n huis met ’n bordjie, Francis se koeksisters, en ons hou stil om van dié lekkernye te kry. Beslis die lekkerste wat ons al geëet het.
Teen skemer vaar ons op ’n vlot op die rivier. In die riete langs die rivier kwetter dit van voëls wat aan die einde van die dag na hul nessies terugkeer.